Checklist para sa mga Kawani at Bisita Kung ikaw man ay bahagi ng isang malaking komersyal na negosyo o nag-aalaga ng mga ibon bilang isang libangan, ikaw at ang lahat ng nag-aalaga sa iyong kawan ay may papel sa pagpapanatili ng kalusugan ng mga manok ng bansa. Upang maiwasan ang pagkalat ng sakit, limitahan ang pag-access sa iyong mga manok at ari-arian. Ang sinumang nakakalapit sa iyong kawan, kasama ang mga bisita at kamag-anak, ay dapat gumamit ng personal na kagamitang pamproteksyon upang mapanatili ang biosecurity. Kung may nakita ka o pinaghihinalaan na anumang di-pangkaraniwan, tawagan ang tagapamahala ng iyong kawan, beterinaryo, o ekstensiyon ng tanggapan ng kooperatiba sa lalong madaling panahon. Gamitin ang form na ito upang itala ang mga numero ng telepono para sa mga contact sa iyong lugar. Kung mas maaga ang iyong pagkilos, mas madaling pigilin ang sakit sa loob ng isang kawan. √ Suriin ang listahan sa likod para sa mga tip na makakatulong na panatilihing malusog ang iyong mga kawan. I-ulat ang mga Ibong Maysakit Kung makakita ka ng mga palatandaan ng sakit, kumilos agad! Numero ng Telepono Beterinaryo Ekstensiyon ng Tanggapan ng Kooperatiba Beterinaryo ng Estado / Diagnostic Lab ng Hayop o Manok USDA 866.536.7593 Serbisyo ng Inspeksyon sa Kalusugan ng Hayop at Halaman BIRDS Checklist 1 05-Jun-19 1:41:42 PM
√ Checklist: Mga Makatutulong na Tip Upang Panatilihing Malusog ang Iyong mga Kawan Ang checklist na ito ay isang pangkalahatang gabay sa pagsasagawa ng mahusay na biosecurity, ngunit kung mayroon kang plano sa biosecurity na partikular sa isang lugar, mangyaring sundin ito. Dapat tiyakin ng mga tagapag-alagang pang-komersyal na ang kanilang mga planong partikular sa isang site ay sumusunod sa mga prinsipyo ng biosecurity ng Pambansang Plano sa Pagpapabuti ng Manukan. Panatilihin ang mga karaniwang gawain para ang lahat ng mapapalapit sa iyong kawan ay susunod sa parehong mga pamamaraan. Huwag kang matakot na baguhin ang mga pamamaraang ito kung nakakita ka ng problema o kung may bagay na sadyang hindi epektibo o praktikal. Laging mayroong lugar para sa pagpapabuti. Linisin at disimpektahin ang mga kagamitan para alisin ang mga dumi, balahibo, at kalat. Ang mga tagapagdala ng sakit ay maaaring makaligtas nang maraming buwan sa loob ng mga organic na bagay na ito, kaya siguraduhing walang mababakas sa loob o labas ng mga bahay at kulungan ng manok. Mag-alok ng regular na pagsasanay sa gawi sa biosecurity sa iyong mga kasalukuyang empleyado at anumang bagong tanggap. Itinataas ng pagsasanay ang pagsunod at nakatutulong na siguruhin na palaging sumusunod ang bawat isa sa mga pamamaraan. Huwag maghiraman ng mga kasangkapan, supply ng manok, o kagamitan sa damuhan o hardin sa iba pang mga may-ari ng kawan o mga kapitbahay. Kung kailangan mo, siguraduhing linisin at disimpektahin ang mga gamit bago makarating ang mga ito sa iyong ari-arian at bago sila isauli. Gumamit ng personal na kagamitang pamproteksyon gaya ng nahuhugasang sapatos o mga takip ng sapatos, guwantes, coverall, at takip sa buhok kapag hahawak ng mga manok. Ang mga bagay na ito ay dapat na suot lamang habang inaalagaan ang iyong manok - hindi kailanman sa ibang lugar - at palitan sa tuwing lilipat ng kulungan ng manok upang maiwasan ang pagkalat ng sakit. Alamin ang mga babalang palatandaan ng sakit sa manok, tulad ng mga pagbabago sa kung gaano karami kumain o uminom ang iyong mga manok, pagtaas ng bilang ng kamatayan sa iyong kawan, o pangkalahatang sakit. Bigyan ang mga bisita at mga kamag-anak ng susuoting personal na kagamitang pamproteksyon kapag lalapit sila sa iyong mga manok. Laging tanungin ang mga bisita kung nakalapit sila sa mga ligaw na ibon o mga alagang ibon o kung mayroon silang sariling manukan. Kung gayon, hindi sila dapat lumapit sa iyong kawan. Ang ilang mga nagdadala ng sakit ng ibon ay maaaring makaligtas sa ilong ng isang tao, nang hindi aktwal na nahahawahan ang tao, sa loob ng 2 araw. Alam mo ba? Ang personal na kagamitang pamproteksyon ay pipigil sa pagkalat ng sakit sa dalawang mahahalagang paraan: 1, tinatakpan nito ang anumang mikrobyo na iyong dinadala, at 2, pinipigilan ang anumang bagong mikrobyo na iyong nakuha para hindi mo ito maikalat sa susunod na kulungan. Para sa karagdagang impormasyon tungkol sa kung paano pananatilihing malusog ang iyong mga kawan, sundan ang Defend the Flock sa Facebook at Twitter at bisitahin ang Serbisyo ng Inspeksyon sa Kalusugan ng Hayop at Halaman Tulong sa Programa Blg. 2235-3 • Inilabas Nobyembre 2018 Ang USDA ay isang tagapag-empleyo, tagapagpahiram, at tagapagkaloob ng pantay na pagkakataon. BIRDS Checklist 2 05-Jun-19 1:41:44 PM